Na temelju članka 20. Zakona o lokalnoj i područnoj (regionalnoj) samoupravi („Narodne novine", br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 , 123/17, 98/19 i 144/20), članka 49. stavka 1. Zakona o predškolskom odgoju i obrazovanju („Narodne novine“, br. 10/97, 107/07, 94/13, 98/19, 57/22), članka 141. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), članka 33. Zakona o udrugama („Narodne novine“, br. 74/14, 70/17, 98/19 i 151/22) i članka 11. stavka 1. Odluke o financiranju programa i projekata od interesa za opće dobro koje provode Udruge iz sredstava proračuna Zadarske županije („Službeni glasnik Zadarske županije“, br. 22/15), Upravni odjel za obrazovanje, kulturu i šport Zadarske županije objavljuje

**JAVNI POZIV**

**za predlaganje programa javnih potreba u prosvjeti**

**Zadarske županije za 2024. godinu**

**I.**

U javne potrebe u prosvjeti Zadarske županije za 2024. godinu uvrstit će se programi i/ili projekti djelomično ili u cijelosti i to za:

**Predškolstvo**

1. za djecu s teškoćama u razvoju i darovitu djecu i
2. predškolski programi.

**Osnovno školstvo**

1. izborna i fakultativna nastava,
2. školski sportski klubovi,
3. natjecanja i smotre,
4. izvannastavni i izvanškolski programi,
5. eko grupe i škole u prirodi,
6. školski listovi,
7. programi tradicijske baštine,
8. programi tehničke kulture,
9. programi medijske kulture,
10. posebni programi i
11. ostali programi u osnovnom školstvu.

**Srednje školstvo**

1. izborna nastava,
2. školski športski klubovi,
3. natjecanja i smotre,
4. izvanškolski i izvannastavni programi,
5. eko grupe,
6. školski listovi,
7. programi tradicijske baštine i
8. ostali programi u srednjem školstvu.

Redovne aktivnosti koje ne predstavljaju konkretnu programsku i/ili projektnu aktivnost neće se razmatrati.

**II.**

Prijave projekata i/ili programa u predškolstvu, osnovnom i srednjem školstvu podnose pravne i fizičke osobe ukoliko se njihovi projekti i/ili programi odnose na javne potrebe u prosvjeti i od interesa za Županiju kao cjelinu.

Projekti i/ili programi će biti razmatrani ukoliko prijavitelj udovoljava slijedećim uvjetima:

* da je teritorijalni obuhvat djelatnosti i djelovanja prijavitelja područje Zadarske županije ili da ostvaruje programe/projekte kojima se zadovoljavaju javne potrebe i interesi Županije,
* da je prijavitelj ispunio obveze iz svih prethodno sklopljenih ugovora o potporama iz proračuna Zadarske županije,
* da je prijavitelj ispunio sve obveze s osnova plaćanja doprinosa za mirovinsko i zdravstveno osiguranje (ako je prijavitelj poslodavac) te plaćanje poreza te drugih davanja prema državnom proračunu i proračunu Zadarske županije,
* da vodi transparentno financijsko poslovanje u skladu s propisima o računovodstvu neprofitnih organizacija: *Zakonu o financijskom poslovanju i računovodstvu neprofitnih organizacija* („Narodne novine“, br. 121/14), *Pravilniku o izvještavanju u neprofitnom računovodstvu*  *i registru neprofitnih organizacija* („Narodne novine“, br. 31/15, 67/17, 115/18 i 21/2021)
* ako je udruga da je udruga upisana u Registar udruga odnosno drugi odgovarajući registar,
* ako je udruga da je udruga upisana u Registar neprofitnih organizacija,
* ako je udruga da je udruga sukladno članku 55. stavku 1. Zakona o udrugama („Narodne novine“, br. 74/14, 70/17, 98/19 i 151/22 ) uskladila Statut sa Zakonom o udrugama i o tome podnijela zahtjev za upis promjena nadležnom uredu.

Ispunjavanje uvjeta prihvatljivosti:

* da je prijavitelj ispunio sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema Državnom proračunu i proračunu Zadarske županije prijavitelj dokazuje potvrdom Porezne uprave o nepostojanju duga.

Ispunjavanje ostalih uvjeta prihvatljivosti udruga Zadarska županija provjerava uvidom u Registar udruga i Registar neprofitnih organizacija kao i provjerom u poslovnim knjigama Zadarske županije.

U slučaju nemogućnosti provjere na opisani način Zadarska županija zadržava pravo tražiti dodatne dokaze o ispunjavanju uvjeta u postupku ispitivanja ispunjavanja formalnih uvjeta Javnog poziva (npr. presliku Statuta, potvrdu FINA-e o zaprimanju financijskih izvještaja i dr.).

**III.**

Dječji vrtići mogu prijaviti jedan (1), osnovne i srednje škole do pet (5), a udruge i ostale pravne i fizičke osobe do tri (3) programa i/ili projekta.

**Uz elektronički obrazac prijavnice dječji vrtići dužni su priložiti sljedeće dokumente:**

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Potvrda nadležne Porezne uprave o nepostojanju duga po osnovi poreza i drugih davanja

**Uz elektronički obrazac prijavnice osnovne i srednje škole dužne su priložiti sljedeće dokumente:**

* Obrazac 3. - Životopis voditelja/ice prijavljenog programa/projekta

**Uz elektronički obrazac prijavnice udruge su dužne priložiti sljedeće dokumente:**

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Potvrda nadležne Porezne uprave o nepostojanju duga po osnovi poreza i drugih davanja

**Uz elektronički obrazac trgovačka društva i obrti su dužni priložiti sljedeće dokumente:**

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Potvrda nadležne Porezne uprave o nepostojanju duga po osnovi poreza i drugih davanja
* Izvadak iz sudskog, obrtnog, strukovnog ili drugog odgovarajućeg registra

Obrasce je potrebno preuzeti na računalo i popuniti. Obrasci moraju biti potpisani od strane osobe ovlaštene za zastupanje.

**IV.**

Prijave se podnose elektroničkim putem korištenjem sustava SOM natječaji kojemu se pristupa preko mrežne stranice Zadarske županije (https://www.zadarska-zupanija.hr/natjecaji-i-javna-nabava/potpore-i-priznanja/aktivni-natjecaji).

Pitanja vezana uz tehničke upute korištenja e-sustava za podnošenje prijava mogu se dostaviti na: e-mail: [podrska@som-system.com](mailto:podrska@som-system.com) .

**V.**

**Rok za dostavu prijava na Javni poziv je najkasnije do 11. listopada 2023. godine.**

**VI.**

Prijave programa i/ili projekata koje ne udovoljavaju formalnim uvjetima javnog poziva (prijave koje ne sadrže svu propisanu dokumentaciju ili prijave podnesene na neki drugi način, odnosno suprotno uvjetima iz ovog javnog poziva) neće biti upućene na stručno ocjenjivanje.

Ocjenu prijava koje su ispunile formalne uvjete javnog poziva izvršit će Povjerenstvo za ocjenjivanje prijava.

**VII.**

Povjerenstvo nakon razmatranja i ocjene prijava u pravilu u roku od 30 dana od dana zaprimanja prijava od Upravnog odjela za obrazovanje, kulturi i šport, izrađuje prijedlog odluke o financiranju za programe ili projekte i dostavlja ga županu putem upravnog odjela.

Župan donosi odluku o financiranju.

**VIII.**

Zadarska županija će u roku od 8 dana od donošenja odluke o financiranju, na svojim mrežnim stranicama javno objaviti rezultate javnog natječaja s podacima o korisnicima, programima i projektima kojima je odobreno financiranje i iznosi financiranja, čime se svi korisnici smatraju obaviještenima o rezultatima javnog natječaja.

**IX.**

Zadarska županija će korisnicima koji su nezadovoljni odlukom o financiranju omogućiti pravo na prigovor.

Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o financiranju, niti o neodobravanju sredstava ili visini odobrenih sredstava.

Prigovor se podnosi Upravnom odjelu za obrazovanje, kulturu i šport Zadarske županije u pisanom obliku, u roku 8 radnih dana od dana javne objave rezultata javnog natječaja, a odluku po prigovoru, uzimajući u obzir sve činjenice, donosi župan u roku od 8 dana od dana primitka

prigovora.

Prigovor ne odgađa izvršenje odluke i daljnju provedbu natječajnog postupka.

**X**

Zadarska županija i korisnik kojemu su dodijeljena financijska sredstva za programe i/ili projekte u 2024. godini sklopit će Ugovor o dodjeli sredstava.

Neposredno prije potpisivanja ugovora osobe ovlaštene za zastupanje i voditelja programa i/ili projekta udruga dužne su dostaviti na uvid uvjerenje nadležnog suda, ne starije od 6 mjeseci, da se protiv njih ne vodi kazneni postupak sukladno članku 5., točki 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15).

**XI.**

Radi kontrole namjenskog korištenja sredstva korisnik se obvezuje da će dostaviti Izvješće o potrošnji proračunskih sredstava za programe ili projekte. Izvješće se sastoji od opisnog i financijskog dijela.

Uz opisno izvješće dostavljaju se popratni materijali kao što su isječci iz novina, fotografije i drugo.

U financijskom izvješću navode se cjelokupni troškovi neovisno o tome iz kojeg su izvora financirani i dostavljaju se dokazi o istome (preslika faktura, ugovora o djelu ili ugovora o autorskom honoraru s obračunima istih) te dokazi o plaćanju istih (presliku naloga o prijenosu ili izvoda sa žiro računa).

Izvješće se podnosi u roku od tri mjeseca od završetka projekta ili programa, a najkasnije do 31. siječnja slijedeće proračunske godine.

Izvješće se se podnosi elektroničkim putem korištenjem sustava SOM natječaji.

**KLASA: 600-02/23-01/34**

**URBROJ: 2198/1-04/1-23-1**

**Zadar, 11. rujna 2023. godine**